Tolong jelaskan mengenai Oktober dari 2000 dalam bahasa melayu

5 Oktober - Presiden Slobodan Milošević meletakkan jawatan selepas tunjuk-tunjuk perasaan yang meluas di seluruh Serbia serta penarikan balik sokongan Rusia.

6 Oktober - Kereta Mini yang terakhir dikeluarkan di Longbridge.

11 Oktober - 250 juta gelen tar batu arang kotor tumpah di Kaunti Martin, Kentucky. Kejadian ini dianggap sebagai satu bencana alam sekitar yang lebih teruk daripada tumpahan minyak Exxon Valdez.

12 Oktober - Di Aden, Yemen, USS Cole dirosakkan dengan teruk oleh dua buah pengebom membunuh diri yang meletakkan sebuah bot kecil yang mengandungi bahan letupan di sebelah pemusnah Tentera Laut Amerika Syarikat, dan membunuh 17 orang anak kapal serta mencederakan sekurang-kurang 39 orang lagi.

21 Oktober: Lima belas orang pemimpin Arab bertemu di Kaherah, Mesir untuk persidangan kemuncak mereka yang pertama dalam empat tahun; perwakilan Libya meninggalkan persidangan itu dengan marah apabila terdapat tanda-tanda bahawa persidangan itu tidak akan memutuskan pertalian dengan Israel.

22 Oktober - Akhbar Mainichi Shinbun mendedahkan Shinichi Fujimura, ahli arkeologi Jepun, sebagai penipu; ahli-ahli arkeologi Jepun telah mendasarkan karya-karya mereka kepada dapatannya.

23 Oktober - Madeleine Albright mengadakan perbincangan dengan Kim Jong Il, diktator Korea Utara.

26 Oktober - Pihak berkuasa Pakistan mengumumkan bahawa polisnya telah menemukan sebuah mumia kuno puteri Parsi di provinsi Balochistan. Iran, Pakistan, dan Taliban semua menuntut mumia itu sehingga Pakistan mengumumkan pada 17 April 2001 bahawa mumia itu adalah suatu pemalsuan.

31 Oktober - Penerbangan Singapura 006 berlanggar dengan pelengkapan pembinaan di Lapangan Terbang Antarabangsa Chiang Kai Shek dan mengakibatkan 83 orang terkorban.